Style (שיר)

"Style" (בעברית: "סִגְנוֹן") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989. השיר יצא לאור ב-9 בפברואר 2015, על ידי חברות התקליטים ביג משין רקורדס וריפבליק רקורדס, כסינגל השלישי מתוך האלבום. סוויפט כתבה את השיר עם המפיקים שלו מקס מרטין, שלבאק ועלי פייאמי. מבחינה מוזיקלית, הוא משלב סוגות מוזיקליות כמו פאנק-פופ, פופ רוק, איטלו דיסקו וסינת'-פופ. מבחינה לירית, מילותיו הן דו-לשוניות; מבקרי ואתרי מוזיקה טענו כי מדובר בשיר העוסק בסטנדרט היופי ומערכות יחסים. השיר ספג שבחים ביקורתיים מטעם מבקרי המוזיקה, שרבים מהם תיארו אותו כ"רגע השיא" באלבום. עם זאת, כמה מהם טענו שמילותיו קלישאתיות ורדודות. השיר קיבל מועמדות לפרס המוזיקה של APRA בקטגוריית "היצירה הבינלאומית של השנה", תוך שנכלל ברשימות סוף השנה של וילג' ווייס ופיצ'פורק. בארצות הברית, "Style" הגיע בשיאו למקום השישי במצעד הבילבורד הוט 100 והפך לסינגל השלישי ברציפות מ-1989 שעשה זאת. איגוד תעשיית ההקלטות האמריקאי העניק לו את תואר הפלטינה המשולשת, על מכירות של למעלה משלושה מיליון עותקים במדינה. "Style" נכנס לעשיריות פותחות בשלל מצעדים, תוך שקיבל שלל תארים במדינות כמו אוסטרליה וקנדה. יוצר הסרטים קייל ניומן ביים את הווידאו קליפ של השיר, בו משתתף השחקן והדוגמן דומיניק שרווד, כמושא האהבה של סוויפט. הוא פורסם לראשונה ב-13 בפברואר 2015 וכלל בתוכו אווירה אפלה ומופשטת יותר בהשוואה לסינגלים הקודמים "Shake It Off" ו-"Blank Space" מ-1989. סוויפט כללה את "Style" ברשימות השירים של שניים מסיבובי ההופעות העולמיים שלה: "The 1989 World Tour‏" (2015) ו-"Reputation Stadium Tour"‏ (2018). בהשראת מוזיקת הפופ של שנות ה-80 של המאה ה-20 וההתנסות שלה בסינתיסייזרים, תופים ושירה חופפת, החליטה טיילור סוויפט להתרחק מסוגת הקאנטרי שאפיינה את אלבומה הקודם Red, תוך שהחליטה לשלב הפקות פופ ב-1989. תהליכי ההקלטות החלו באמצע שנת 2013, במקביל לתחילת סיבוב ההופעות העולמי של סוויפט, "The Red Tour". סוויפט הודיעה בפברואר 2014 כי היא עובדת בשנית עם מקס מרטין ושלבאק, עמם שיתפה פעולה בשלושה שירים מ-Red. השניים הפיקו שבע מתוך שלוש עשרה הרצועות במהדורה הסטנדרטית של האלבום; מרטין שימש גם כמפיק בפועל של האלבום, יחד עם סוויפט. "Style" נכתב במקור על ידי המפיק המוזיקלי עלי פייאמי והגיטריסט ניקלאס לונגפלט. לאחר מכן, השניים סיימו ליצור את קטע הכלי שלו בשילוב גיטרה, בהשראת דאפט פאנק. בהמשך, הציג פייאמי את קטע הכלי למקס מרטין באולפן ההקלטות שלו ולאחר שהתוודע על כך לסוויפט, היא החליטה להקליט אותו עבור האלבום. לבסוף, סוויפט, פייאמי, מרטין ושלבאק קיבלו את הקרדיט ככותבי השיר. ההפקה נעשתה על ידם, למעט סוויפט. מייקל אילברט וסם הולנד הקליטו את הרצועה באולפני MXM בסטוקהולם ובאולפני ההקלטות של קונוויי שבלוס אנג'לס, בסיועו של קורי בייס. המיקסינג שלו נעשה על ידי סרבן גניאה וג'ון האנס באולפני MixStar בווירג'יניה ביץ' והמאסטרינג נעשה על ידי טום קווין באולפני סטרלינג סאונד בניו יורק סיטי. "Style" היה לאחד מהשירים האחרונים שהופקו ונערכו עבור 1989. השיר הושמע לראשונה בפרסומת ששודרה על ידי טארגט עבור 1989 ב-22 באוקטובר 2014. ב-28 בדצמבר 2014, סקוט בורצ'טה, מנכ"ל חברת התקליטים לשעבר של סוויפט ביג משין רקורדס, קיים בטוויטר תשדיר בשידור חי במהלכו ענה על שאלות של מעריציה. כשנשאל מה לדעתו יהיה הסינגל השלישי מ-1989 הוא אמר שהוא תומך ב-"Style". ב-9 בפברואר 2015, ריפבליק רקורדס, בשותפות עם ביג משין רקורדס, שלחו את הרצועה לרדיו להיטים עכשוויים למבוגרים בארצות הברית והוא הופץ כסינגל השלישי מהאלבום. למחרת, ריפבליק שלחה אותו גם לרדיו להיטים עכשוויים ולרדיו שירים קצביים. השיר נשלח לרדיו הלהיטים העכשוויים באיטליה ב-3 באפריל 2015. "Style" הוא שיר סינת'פופ בעיקר. ג'ייסון ליפשוטז מבילבורד הגדיר אותו כ"שיר פופ רוק", ואילו מייקל ווד מלוס אנג'לס טיימס וקיטי אמפייר מהאובזרבר, תיארו אותו כ"שיר פופ פאנק". סם לנסקי מטיים כתב כי ל-"Style" יש אווירה המזכירה במקצת את הדיסקו של שנות ה-70 של המאה ה-20. הקטע הראשון של השיר נכתב באקורדים מסוג רה וסול מז'וריים, היוצרים אווירה שתוארה כ"קורנת באופן יחסי". החלק השני שלו, נכתב באקורד מסוג סי מינור שתואר כ"כזה המעניק תחושה של צער". כמו בשאר שירי 1989, השיר הזה כולל בתוכו סינתיסייזרים כבדים והדהודים קוליים, תוך שהוא תואר כ"שינוי דרמטי מסוגת הקאנטרי שאפיינה את סוויפט בעברה". הפזמון שלו מלווה בכלי מקלדת שונים. אלכסיס פטרידיס מהגרדיאן השוותה את הצלילים האלקטרוניים של השיר, לאלו המאפיינים את פסקול הסרט "דרייב" ואת האלבום Random Access Memories, של דאפט פאנק. מילותיו של השיר הן דו-לשוניות. כמה ממבקרי המוזיקה טענו בהתחלה שהשיר "מדבר על סטנדרטים של רומנטיקה ויופי בצורה פלרטטנית". מייקל ווד ציין את שורות הפתיחה "חצות / אתה בא לאסוף אותי, בלי פנסים" כעל רמיזה לקיום יחסי מין, נושא עליו סוויפט לא כתבה בעבר. השורות "יש בעיניים שלך מבט חלם בהקיץ המזכיר את ג'יימס דין / ויש לי את הדבר הקלאסי הזה על שפתיי האדומות שאתה אוהב" בפזמון, מתייחסות לשחקן ג'יימס דין משנות ה-50 של המאה ה-20. לדברי ספנסר קורנהאבר מהאטלנטיק, הן משקפות את סטנדרט היופי של ידועניות כמו מרילין מונרו וסינדי קרופורד. קורנהאבר העיר כי היופי ה"קלאסי" המוזכר בשיר כולל בתוכו עיסוק בגזע האדם, וזאת, בנוסף לכך שסשה גפן מ-Consequence of Sound טענה שמדובר בגזע הלבן בפרט. פורסט ויקמן מסלייט הבחין כי נראה שהשיר עוסק ב"אופנות נצחיות", אך למעשה מתאר מערכת יחסים לא בריאה. בהופעה חיה שהתקיימה במסגרת iHeartRadio ב-27 באוקטובר 2014, פירטה סוויפט את מחשבותיה בנוגע לכמה משורות השיר. ארבעה ימים לאחר מכן, במהלך ריאיון ברדיו עם השדרן ראיין סיקרסט, היא חשפה כי "Style" נכתב בהשראת אחד ממושאי האהבה הקודמים שלה, אותו היא תיארה כאדם ש"אף פעם לא יצא מהאופנה". בהמשך, היא הסבירה שהשיר עוסק במערכת יחסים במהלכה קרו שלל מחדלים הן מצידה והן מצד בן זוגה באותה העת, תוך שהרחיבה כי הוא עוסק במודעות של כל אחד מהם. ישנן כמה שורות בהן הודגשה בגרותה של סוויפט לטענת המבקרים והן: "אני אומרת, 'שמעתי שהיית בחוץ עם איזו אישה אחרת'; הוא אומר, 'מה ששמעת נכון, אבל אני לא יכול להפסיק לחשוב עלייך ועליי'; אמרתי, 'הייתי שם גם כמה פעמים'". — סוויפט, בשיר השיר ספג שבחים ביקורתיים רבים עם יציאתו. קיטי אמפייר מהאובזרבר כינתה אותו כשיר "מחלחל" והוסיפה שהוא "מספק בכל רמה". קורי ביזלי מ-PopMatters התרשם מעזיבתה של סוויפט את סוגת הקאנטרי, עבור סוגות חדשות ש"מתאימות לה כמו כפפת עור מרופדת בקשמיר" והוסיף שמדובר בשיר "ללא רבב". בנג'מין בולס מ-Now בחר ב-"Style" כגולת הכותרת של האלבום. ג'ואי גררה מ-Houston Chronicle שיבח את השיר ותיאר אותו כ"משכנע". מייקל ווד מלוס אנג'לס טיימס כינה את אותו כגולת הכותרת של האלבום גם כן, בזכות האווירה ה"חושנית" שלו. רוברט לידהם מ-Drowned in Sound שיבח את נושאו של השיר, והוסיף כי סוויפט מציגה גישה חיובית ואופטימית. ג'ון קרמניקה מהניו יורק טיימס הגדיר את "Style" כ"רגע השיא" של 1989 והוסיף כי "הוא מציג את בגרותה הפראית, המעוותת והמחודדת של סוויפט ביחס לאלבומיה הקודמים". ריצ'רד ס. מבילבורד שיבח את "Style" על כך שהציג את "כתיבת השירים של סוויפט במלוא טהרתה", והוסיף שהוא מעורר "עולמות של רגש" אף על פי שהמבנה שלו בסיסי. אנדי גיל מאינדפנדנט תיאר את נושא השיר כ"פיקנטי", וטען שמדובר בשיר אלקטרופופ. אלי ולופ מ-The Philadelphia Inquirer ראתה את מילות השיר כ"רדודות" אך החמיאה לצליל שלו כ"אהוב עליה באלבום". סשה גפן מ-Consequence of Sound שיבחה את סגנונותיו המוזיקליים של השיר, אך מתחה ביקורת על נושא סטנדרט היופי ("הגזע הלבן") בו הוא לכאורה עוסק, תוך שטענה שמדובר בקלישאה הפוגעת בחביבות של האלבום. בפיצ'פורק דורג "Style" במקום ה-50 ברשימת "100 הרצועות הטובות ביותר לשנת 2014". ג'ורדן סרג'נט אחד מהמבקרים שם, כתב כי השיר "כולל בתוכו דימויים וזאת, בנוסף לכך שסוויפט מדברת על רומנטיקה מערבית". השיר דורג במקום ה-24 ברשימת "Pazz & Jop" שפורסמה בשנת 2015. (הרשימה היא סקר ציבורי שמתפרסם על ידי וילג' ווייס) בטקס פרסי ה-BMI לשנת 2016, השיר היה לאחד מהשירים עטורי הפרסים שזיכו את סוויפט בתואר של "כותב/ת השירים של השנה". בנוסף, "Style" קיבל מועמדות בקטגוריית "היצירה הבינלאומית של השנה" בטקס פרסי המוזיקה של APRA לשנת 2016. בשנת 2020, האנה מילריאה מ-NME מיקמה את השיר בין עשרת השירים הטובים ביותר של סוויפט, וסימנה אותו כ"סוויפט במיטבה". ברולינג סטון הוא דורג במקום ה-39 ברשימת "כל 206 השירים של טיילור סוויפט, לפי דירוג". "Style" דורג לראשונה במקום ה-60 במצעד הבילבורד הוט 100 ב-15 בנובמבר 2014, עם צאת האלבום בו הוא נכלל, 1989. לאחר ביצועה של סוויפט ל-"Style" בתצוגת האופנה של ויקטוריה'ס סיקרט לשנת 2014, השיר נכנס שוב למצעד, ודורג במקום ה-75 ב-27 בדצמבר 2014. לאחר שסקוט בורצ'טה (המנכ"ל לשעבר של ביג משין רקורדס), הודיע כי הוא בעד הוצאת "Style" כסינגל בדצמבר 2014, הוא הגיע למקום ה-39 במצעד 40 שירי המיינסטרים, ב-12 בינואר 2015. השיר הגיע למקום העשירי במצעד הבילבורד הוט 100 ב-28 בפברואר 2015 והפך לשיר השלישי ברציפות מ-1989 שעשה זאת, כשקודמיו היו "Shake It Off" ו-"Blank Space". הוא הגיע למקום השישי בשיאו ב-21 במרץ 2015. השיר זכה להצלחה גם בשאר מצעדי הבילבורד, והגיע למקום הראשון בשלושה מצעדים: מצעד 40 שירי המיינסטרים, מצעד 40 השירים למבוגרים, ומצעד השירים העכשוויים למבוגרים. "Style" היה היה השיר השביעי המצליח ביותר במצעד שירי הרדיו של בילבורד לשנת 2015, עם למעלה מ-3,163 מיליארד האזנות ו-550,000 השמעות לאורך כל השנה. הוא קיבל את תואר הפלטינה המשולשת על ידי איגוד תעשיית ההקלטות האמריקאי (RIAA), על מכירות של למעלה משלושה מיליון עותקים, בהתבסס על מכירות והזרמת מדיה. עד נובמבר 2017, "Style" נמכר בלמעלה מ-2.2 מיליון עותקים דיגיטליים בארצות הברית בלבד. בקנדה, הגיע השיר בשיאו למקום השישי במצעד קנדה הוט 100, תוך שקיבל את תואר הפלטינה המשולשת על ידי איגוד תעשיית ההקלטות הקנדי (Music Canada), על מכירות של למעלה מ-240,000 עותקים במדינה. "Style" זכה להצלחה מתונה באירופה, כאשר דורג בעשירייה הפותחת במצעד השירים של סקוטלנד (9). הוא דורג גם במצעדי השירים שבצ'כיה (11), פולין (13), סלובקיה (14), והונגריה (18). השיר דורג במקום ה-21 במצעד הסינגלים הבריטי וקיבל את תואר הפלטינה על ידי איגוד תעשיית ההקלטות הבריטי (BPI), על מכירות של למעלה מ-600,000 עותקים במדינה. הוא זכה להצלחה מסחרית גדולה יותר באוקיאניה, כאשר הגיע בשיאו למקום השמיני וה-11 במצעד הסינגלים האוסטרלי ומצעד הסינגלים הניו זילנדי, בהתאמה. הוא קיבל את תואר הפלטינה הכפולה על ידי איגוד תעשיית ההקלטות האוסטרלי (ARIA), על מכירות של למעלה מ-140,000 עותקים במדינה, תוך שקיבל את תואר הזהב על ידי איגוד תעשיית ההקלטות הניו זילנדי (RMNZ), על מכירות של למעלה מ-7,500 עותקים במדינה. בנוסף, הוא כבש את פסגת מצעד השירים שבדרום אפריקה. יוצר הסרטים האמריקאי קייל ניומן ביים את הווידאו קליפ של "Style", שצולם בלוס אנג'לס בארבעה ימים בקיץ 2014. לפני הוצאתו, פרסמה סוויפט ברשתות החברתיות שלה טיזרים וקטעים מתוכו. היא תכננה להציג אותו במהלך תוכנית הטלוויזיה "בוקר טוב אמריקה" בבוקר 13 בפברואר 2015, אך ערוץ המוזיקה הקנדי Much שידר אותו כבר בחצות. סוויפט העלתה את הקליפ לערוץ ה-Vevo שלה באותו היום. בקליפ מגלם השחקן והדוגמן הבריטי דומיניק שרווד את מושא אהבתה של סוויפט. סוויפט יצרה עמו קשר באמצעות הודעת טקסט שנשלחה חודש לפני הצילומים; השניים הכירו באמצעות חברים משותפים. בסמוך לצילומי הקליפ, הצטלם שרווד לסרט "Take Down", אשר שמו שונה בהמשך ל-"Billionaire Ransom". הסרט הופץ לבסוף בשנת 2016. לקליפ אין נרטיב ברור, אך הוא מציג פלאשבקים שונים של סוויפט ומושא אהבתה על שפת הים, ביער ובנסיעה ברכב. בסצנות מסוימות, חלקיה השבורים של המראה, דרכם רואים סוויפט ושרווד זה את זה, מסמלים זיכרונות ממערכת יחסים ישנה. בתקשורת ציינו ושיבחו את האווירה האפלה, המופשטת והחושנית שלו, בהשוואה לקליפים של "Shake It Off" ו-"Blank Space". קלסי מקיני מ-Vox סברה כי סוויפט אימצה את מיניותה, תוך שימוש ב"דימויים חושניים" שהציגו את בגרותה כאמנית. אמילי לינדנר מ-MTV כינתה את הקליפ כ"בוגר, בטוב טעם וסקסי". ספנס קורנהאבר מהאטלנטיק העיר כי "סוויפט הביעה והציגה את מיניותה בצורה שמרנית יותר בהשוואה לבנות דורה". היילי ספנסר מ-InStyle תיארה את זה כ"סרטון הקולנועי ביותר של סוויפט עד באותה התקופה". כמה סצנות מהקליפ המציגות את סוויפט ושרווד במצבים שונים, הושוו לקטע הפתיחה של סדרת הפשע "בלש אמיתי". מייקל דריסקול מוול סטריט ג'ורנל, השווה את האווירה בקליפ לאווירה שהייתה בקליפים של שירי הפופ בשנות ה-80 של המאה ה-20, תוך שהדגיש בפרט את "Wicked Game" של כריס אייזק, משנת 1989. מייקל ווד מלוס אנג'לס טיימס תיאר את החזותיות של הקליפ כ"מחווה מצמררת" לסרט המסתורין של דייוויד לינץ' "מלהולנד דרייב", משנת 2001. נכון לינואר 2024, מונה הצפיות של הקליפ עומד על למעלה מ-800 מיליון צפיות, מה שהופך אותו לקליפ השביעי של סוויפט עם מרבית הצפיות, ולאחד מהקליפים הנצפים ביותר בשנת 2015. סוויפט ביצעה לראשונה את "Style" בשידור חי במסגרת "1989 Secret Session", שהתקיים על גג בניין אמפייר סטייט, בחסות Yahoo! ו-iHeartRadio ב-27 באוקטובר 2014. ב-2 בדצמבר היא ביצעה את השיר יחד עם "Blank Space" בתצוגת האופנה של ויקטוריה'ס סיקרט 2014, בלונדון. "Style" נכלל ברשימת השירים של סיבוב ההופעות העולמי של סוויפט "The 1989 World Tour", שנועד לעזור בקידום האלבום, 1989. ב-23 באפריל 2019 ביצעה סוויפט גרסה אקוסטית לשיר במרכז לינקולן לאמנויות הבימה במהלך חגיגת טיים 100, במהלכה זכתה לכבוד והוגדרה כאחת מ-"100 האנשים המשפיעים ביותר" לאותה השנה. ב-9 בספטמבר באותה השנה, ביצעה סוויפט את השיר בהופעה חד-פעמית שאירעה בפריז, צרפת. זמר הרוק ריאן אדמס הקליט מחדש את כל שירי האלבום 1989, וביניהם גם את "Style". לבסוף, הוציא את אלבומו החמישה עשר 1989, שנקרא על שם אלבומה של סוויפט. אדמס שינה את הליריקה המקורית של השיר כאשר השמיט את שמו של ג'יימס דין, לטובת אזכור האלבום Daydream Nation, של להקת הרוק האלטרנטיבי סוניק יות'. בנוסף לכך, הוא שינה את הלחן של השיר והפך אותו לשיר שתואר כ"שיר המכיל כמה סגנונות של רוק". גרסתו הסופית ל-"Style" הושוותה לשירים שונים, כמו שיריה של להקת יו 2 והסולן שלה, בונו. אנני זלסקי מ-The A.V. Club טענה שגרסתו "משובחת" ובולטת ב-1989. ג'רמי וינוגרד מ-Slant Magazine, לעומת זאת, כינה את גרסתו כ"שיר גרוע של יו 2". ב-11 ביולי 2019, במהלך "קונצרט המוזיקה של אמזון" שהתקיים בניו יורק, ביצעה סוויפט את השיר. בנוסף לכך, הקליטו דווין דוסון ולואיזה וונדורף מאשאפ המורכב מ-"Style" ומ-"Blank Space". הוא הועלה לערוץ היוטיוב של לואיזה, תוך שהצלחה להצלחה רבה כאשר צבר למעלה מ-38 מיליון צפיות. כל הקרדיטים שלהלן לקוחים מהערות האלבום של 1989. מיקומי הקלטה הוקלט בשנת 2014 באולפני MXM (סטוקהולם, שוודיה) ובאולפני ההקלטות של קונוויי (לוס אנג'לס, קליפורניה) המיקסינג נעשה באולפני MixStar (וירג'יניה ביץ', וירג'יניה) המאסטרינג נעשה בסטרלינג סאונד (ניו יורק) צוות מידע על היצירה "Style" באתר מיוזיק בריינז מידע על הסינגל "Style" באתר מיוזיק בריינז סרטון השיר "Style" באתר יוטיוב טיילור סוויפט, מקס מרטין, שלבאק, עלי פייאמי 1989, נבדק ב-2021-01-09 Release group “1989” by Taylor Swift - MusicBrainz, musicbrainz.org 1989 - Taylor Swift | Songs, Reviews, Credits | AllMusic (באנגלית), נבדק ב-2021-01-09 Taylor Swift Reveals Five Things to Expect on ‘1989’ – Rolling Stone, web.archive.org, ‏2018-11-16 The Oral History of Taylor Swift’s ‘1989’ — Cuepoint — Medium, web.archive.org, ‏2016-04-04 Taylor Swift Cover Story on 1989, Writing Her Own Rules, Going Pop | Billboard, web.archive.org, ‏2014-12-26 Taylor Swift talks next album, CMAs and Ed Sheeran, web.archive.org, ‏2013-10-26 Taylor Swift on new album, dating and keeping her clothes on – The Marquee Blog - CNN.com Blogs, web.archive.org, ‏2014-03-27 CD Album: Taylor Swift - 1989 (2014), נבדק ב-2021-01-09 1989 (CD liner notes). Taylor Swift. Big Machine Records. 2014. BMRBD0500A. Taylor Swift Breaks Down "Style" | On Air with Ryan Seacrest - YouTube, web.archive.org, ‏2018-04-05 Hear New Taylor Swift Song in Target Commercial | Billboard, web.archive.org, ‏2019-02-13 Taylor Swift’s Next Single Should Be ‘Style,’ Says Big Machine Records Head Scott Borchetta | Billboard, web.archive.org, ‏2015-01-27 WebCite query result, www.webcitation.org Taylor Swift “Style” | Republic Playbook, web.archive.org, ‏2015-01-14 WebCite query result, www.webcitation.org TAYLOR SWIFT "Style" | (Radio Date: 03/04/2015), web.archive.org, ‏2016-04-30 Taylor Swift's Songs: All Ranked by Rob Sheffield - Rolling Stone, web.archive.org, ‏2019-12-16 Taylor Swift: 1989 Album Review | Pitchfork, web.archive.org, ‏2019-09-22 Review: Taylor Swift smooths out the wrinkles on sleek '1989' - LA Times, web.archive.org, ‏2014-11-15 Taylor Swift: 1989 review – a bold, gossipy confection | Music | The Observer, web.archive.org, ‏2014-10-26 Taylor Swift 1989 Album Review: Swift Goes Full-Throttle Pop, web.archive.org, ‏2014-11-01 The anatomy of Taylor Swift’s new “Style” - YouTube, web.archive.org, ‏2019-02-05 Review: Taylor Swift's '1989' - NYTimes.com, web.archive.org, ‏2014-11-11 Taylor Swift – 1989 | Album Reviews | musicOMH, web.archive.org, ‏2014-11-05 Taylor Swift, 1989, review: 'full of American fizz' - Telegraph, web.archive.org, ‏2018-11-17 The 100 Best Tracks of 2014 | Pitchfork, web.archive.org, ‏2018-03-23 Taylor Swift: 1989 review – leagues ahead of the teen-pop competition | Music | The Guardian, web.archive.org, ‏2014-11-01 Taylor Swift's singles – ranked! | Music | The Guardian, web.archive.org, ‏2019-04-27 Taylor Swift's "Style" Video and the Power of Red Lips - The Atlantic, web.archive.org, ‏2019-04-15 Taylor Swift – 1989 | Album Reviews | Consequence of Sound, web.archive.org, ‏2014-12-28 Taylor Swift's 1989 leaked: Here's a track-by-track breakdown of the new album (VIDEO)., web.archive.org, ‏2019-02-14 Taylor Swift and 89 Fans Party Like It's '1989' on New York Rooftop, yahoo.com (באנגלית אמריקאית) Taylor Swift's '1989' Liner Note Messages | Billboard, web.archive.org, ‏2014-11-11 Taylor Swift: 1989 - PopMatters, web.archive.org, ‏2017-11-14 Taylor Swift - NOW Magazine, web.archive.org, ‏2018-12-09 Some albums demand to be listened to - HoustonChronicle.com, web.archive.org, ‏2019-02-09 Album Review: Taylor Swift - 1989 / Releases / Releases // Drowned In Sound, web.archive.org, ‏2018-11-25 Taylor Swift's '1989': Why It's Her Best Album | Billboard, web.archive.org, ‏2017-11-09 Taylor Swift, 1989 - album review: Pop star shows 'promising signs of maturity' - Reviews - Music - The Independent, web.archive.org, ‏2014-10-31 Taylor Swift, ‘1989’: A track-by-track review | The Seattle Times, web.archive.org, ‏2019-02-14 Pazz & Jop: The Top Singles of 2015 | The Village Voice, www.villagevoice.com BMI Honors Taylor Swift and Legendary Songwriting Duo Mann & Weil at the 64th Annual BMI Pop Awards | News | BMI.com, web.archive.org, ‏2016-06-02 Full List | APRA AMCOS Australia, web.archive.org, ‏2016-03-24 Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Taylor Swift's 100 album tracks – ranked, The Independent, ‏2020-07-23 (באנגלית) The 100 Best Tracks of 2014 - Page 6, Pitchfork (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) All 158 Taylor Swift Songs, Ranked, pastemagazine.com, ‏2020-02-05 (באנגלית) Josh KurpTwitter, The Best Taylor Swift Songs, Ranked, UPROXX, ‏2021-02-11 (באנגלית אמריקאית) Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית) Hot 100: Taylor Swift's 'Shake It Off' Returns to No. 1 | Billboard, web.archive.org, ‏2014-11-07 Taylor Swift Leads Billboard Hot 100, Ed Sheeran Soars to Top 10 | Billboard, web.archive.org, ‏2019-02-11 Chart Highlights: Taylor Swift's Likely-Next-Single 'Style' Debuts on Pop Songs | Billboard, web.archive.org, ‏2017-04-01 Bruno Mars Scores Longest Hot 100 Reign, Taylor Swift Hits Top 10 | Billboard, web.archive.org, ‏2018-12-14 Taylor Swift, Billboard Wayback Machine, web.archive.org, ‏2019-05-30 Gold & Platinum, RIAA (באנגלית אמריקאית) Taylor Swift's Career Album & Song Sales: Ask Billboard Mailbag | Billboard, web.archive.org, ‏2018-11-25 Gold/Platinum, Music Canada (באנגלית אמריקאית) "Official Scottish Singles Sales Chart Top 100". Official Charts Company. ČNS IFPI, hitparada.ifpicr.cz ZPAV :: Bestsellery i wyróżnienia - AirPlays - Top - Archiwum, bestsellery.zpav.pl SNS IFPI, hitparadask.ifpicr.cz Single Top 40 slágerlista - Hivatalos magyar slágerlisták, slagerlistak.hu Official Singles Chart Top 100 | Official Charts Company, www.officialcharts.com (באנגלית) BPI australian-charts.com - Taylor Swift - Style, australian-charts.com charts.org.nz - Taylor Swift - Style, charts.nz Single Accreds 2015, web.archive.org, ‏2020-08-10 The Official New Zealand Music Chart, THE OFFICIAL NZ MUSIC CHART (באנגלית) sa-ema.com, sa-ema.com Taylor Swift's "Style" music video is finally here! | Elle Canada, web.archive.org, ‏2019-02-14 What It's Really Like To Star In A Music Video With Taylor Swift | The Huffington Post, web.archive.org, ‏2017-03-22 Taylor Swift Reveals 'Style' Music Video Is Dropping Friday the 13th | Billboard, web.archive.org, ‏2016-05-14 Taylor Swift's 'Style' Music Video Is Here | HuffPost, web.archive.org, ‏2017-12-04 Taylor Swift's Style Music Video Debuts Early and Features a Nod to Ex-Boyfriend Harry Styles—Watch Now! | E! News, web.archive.org, ‏2018-04-26 Taylor Swift Shows Her Sensual Side in Moody 'Style' Video | Rolling Stone, web.archive.org, ‏2015-02-14 Taylor Swift premieres music video for Style Dominic Sherwood Harry Styles, web.archive.org, ‏2019-02-14 Billionaire Ransom (Take Down) (2016) - Rotten Tomatoes, web.archive.org, ‏2019-04-06 Taylor Swift's 'Style' Video Brings Out Sexy Taylor And We Love It - MTV, web.archive.org, ‏2015-02-13 Taylor Swift debuts "Style" music video - CBS News, web.archive.org, ‏2015-02-13 Taylor Swift's Video for "Style" Is Totally Dreamy, web.archive.org, ‏2015-10-11 All the times Taylor Swift’s new video was basically the ‘True Detective’ opening credits | Entertain This!, web.archive.org, ‏2015-09-19 Taylor Swift’s 'Style' is Basically the 'True Detective' Opening, web.archive.org, ‏2017-02-04 Taylor Swift’s ‘Style’ Video Sticks to the ’1989′ Script - Speakeasy - WSJ, web.archive.org, ‏2015-02-13 Watch: Taylor Swift has red-lip thing that you like in 'Style' video - LA Times, web.archive.org, ‏2015-02-15 Taylor Swift - Style - YouTube, www.youtube.com Taylor Swift YouTube Statistics and History, kworb.net YouTube - Most Viewed Music Videos Published in 2015, kworb.net Taylor Swift Live-Broadcasts Manhattan Rooftop Secret Session - Hollywood Reporter, web.archive.org, ‏2014-10-31 Taylor Swift prances around in lingerie during Victoria's Secret Fashion Show, web.archive.org, ‏2019-02-06 Taylor Swift ‘1989’ World Tour: Set list, costumes, the stage, the spectacle - The Washington Post, web.archive.org, ‏2015-05-10 Watch Taylor Swift Perform ‘Style’ and 'Delicate' at TIME 100 Gala | Billboard, web.archive.org, ‏2019-04-24 Taylor Swift in Paris: The City of Lover Concert review, web.archive.org, ‏2019-09-16 Ryan Adams' '1989': Track By Track, web.archive.org, ‏2016-01-26 Ryan Adams turns to Taylor Swift for help on his version of '1989' - LA Times, web.archive.org, ‏2017-10-19 Review: Ryan Adams, 1989 - Slant Magazine, web.archive.org, ‏2019-05-06 Ryan Adams: 1989 | Album Reviews | Pitchfork, web.archive.org, ‏2015-09-25 1989 by Ryan Adams: EW Review | EW.com, web.archive.org, ‏2018-02-12 Ryan Adams transforms Taylor Swift’s 1989 into a melancholy masterpiece, web.archive.org, ‏2018-02-12 Taylor Swift - "Style" live at Amazon Music Concert 2019 - YouTube, www.youtube.com Blank Space/Style (Taylor Swift Mash-Up) | Louisa Wendorff - YouTube, www.youtube.com Billboard Global 200, Billboard, ‏4 בנובמבר 2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) CERTIFICADOS, Pro-Música Brasil (ב־Brazilian Portuguese) WebCite query result, www.webcitation.org Taylor Swift “Style” | Republic Playbook, web.archive.org, ‏2015-01-14 WebCite query result, www.webcitation.org TAYLOR SWIFT "Style" | (Radio Date: 03/04/2015), web.archive.org, ‏2016-04-30 Billboard Hot 100™, בילבורד, ‏11 בנובמבר 2023 (באנגלית אמריקאית) Billboard Global 200, בילבורד, ‏11 בנובמבר 2023 (באנגלית אמריקאית) Billboard Global Excl. US, בילבורד, ‏11 בנובמבר 2023 (באנגלית אמריקאית) Hot Rock & Alternative Songs, בילבורד, ‏11 בנובמבר 2023 (באנגלית אמריקאית) Digital Song Sales, בילבורד, ‏11 בנובמבר 2023 (באנגלית אמריקאית) Billboard Canadian Hot 100, בילבורד, ‏11 בנובמבר 2023 (באנגלית אמריקאית) BRIT Certified, BPI (באנגלית)